Verslae van kommissies en bedieninge moet by kerkkantoor ingelewer word.
17:30 Opleiding van wykleiers in die kerkgebou
Erediens Tema: Die begrip en fyn aanvoeling van die liefde—hoekom is dit so skaars?
Gerhard de Bruyn met die afsterwe van sy pa.
Gaan vir operasie:
Phyllis Boshoff-Lotz
Datie Smith
Ons leef in 'n tyd van gedurige verandering, veral as gevolg van die Kovid-pandemie. Ballito Gesinskerk probeer ook tredhou met veranderinge en die maklikste manier om dit met ons lidmate te deel, is om dit wat aangaan in die gemeente op ons dagboek te plaas.
Jy sal ook merk dat daar nou 'n skakeltjie links bo op die Dagboek is wat jou sal neem na die beplanning vir 2022. Hierdie voorlopige dagboek sal verander namate ons meer inligting gekry het van die verskillende diensaksies oor gebeure wat hulle beplan vir volgende jaar.
Die Leesrooster tekste vir die 16de Sondag van Koninkrykstyd: Jakobus 3:1-12, Spreuke 1:20-33, Psalm 19 en Markus 8:27-38.
Sondag 19 September—Kenia
Leah* se tienerdogter, Hubba*, is verlede jaar verkrag. Die ouer garde van hulle Moslemgemeenskap wou Hubba dwing om met die oortreder te trou, maar haar ma het geweier. Bid vir die Here se volgehoue genesing vir Hubba en dat Hy vir Leah wysheid sal gee om haar dogter te help groei.
Maandag 20 September—Somalië
Verlede jaar het Ub* se man haar geskei nadat hy uitgevind het van haar bekering na Christenskap. Sy het gesukkel om vir haar nege kinders te sorg. Ten spyte hiervan word sy steeds as bevoorreg beskou omdat sy nog lewe. Bid vir veiligheid, beskerming en voorsiening vir Ub en haar kinders.
Dinsdag 21 September—Comore
Sylvie*, 'n Christen-ma en haar twee dogters, word in hierdie land met sy Moslem-meerderheid al meer onder druk geplaas om Islam-onderrig by te woon. Bid dat die Here aan haar wysheid sal gee oor hoe om hierdie druk die beste te hanteer.
Woensdag 22 September—Demokratiese Republiek van die Kongo
Die Alliansie van Demokratiese Magte vermy besige dorpe, maar het amper totale beheer oor plattelandse gebiede waar die meeste mense Christene is. Bid vir wysheid vir pastore wat hulle kuddes in hierdie onsekere en gevaarlike omstandighede bedien.
Donderdag 23 September—Eritrea
Die owerhede het in Februarie 21 Christenvroue uit die tronk op Dahlak-eiland vrygelaat nadat hulle vir drie jaar en drie maande in gevangenskap was. Dank die Here vir hulle vrylating. Bid dat die Here vir hulle sal voorsien terwyl hulle die ontberinge verwerk wat hulle in die tronk ervaar het.
Vrydag 24 September—Bangladesj
Die meeste werkers, insluitend gelowiges, het min of geen opleiding nie en is onbewus van hulle regte. Baie gelowiges ervaar diskriminasie vanaf hulle werkgewers. Bid dat die Here in hul werkgewers se harte sal werk sodat hulle nie op grond van geloof teen hulle werkers sal diskrimineer nie.
Saterdag 25 September—Algerië
In 2020 moes kerke wat nie weens druk van die staat toegemaak het nie, wel as gevolg van Covid-19-regulasies toemaak. Dit het gelowiges sonder 'n bymekaarkomplek gelaat. Bid vir krag vir geïsoleerde gelowiges wat geen ander Christene om hulle het om hulle te bemoedig nie.